Amargi Milan menangaken Liga Champions, Gourcuff kalebet wonten ing skuad ingkang tetandhingan wonten ing Piala Super Éropah 2007 lan FIFA Club World Cup 2007, éwadéné piyambakipun boten main wonten ing pertandhingan sadèrèngipun lan boten asring main wonten ing kompetisi salajengipun.[41] Wonten ing musim 2007-2008, Gourcuff ngupaya kanggé saged saingan melebt tim inti kaliyan Pemain Tim Nasional Brasil lan Pamenang Pemain Paling Apik Donya FIFA 2007 Kaka. Pangembangan Gourcuff lan tumindak wonten ing klub ugi dados pitakènan déning manajer Carlo Ancelotti ingkang kanthi kritis ngandharaken bilih pemain punika kagungan perkawis bab psikologis.[42][43][44] Gourcuff namung main wonten ing 15 pertandhingan liga kanggé klub lan namung kaping sekawan dados starter. Piyambakipun damel satunggal gol wonten ing musim punika nalika tanggal 31 Oktober 2007 nalika ngasoraken Sampdoria 5-0.[45] Tanggal 24 Februari 2008, sasampunipun main minangka pengganti wonten ing babak kapisanan, Gourcuff maringi assist kanggé gol ingkang kadamel déning Filippo Inzaghi wonten ing menit kaping 90, kanggé kamenangan 2-1 saking Palermo.[46] Wonten ing 9 pertandhingan pungkasan musim, Gourcuff minangka pemain cadhangan ingkang boten dipunmainaken wonten ing 7 pertandhingan. Wonten ing pertandhingan pungkasan, Gourcuff maringi assist kanggé Alexandre Pato wonten ing kamenangen 5-1 saking klub Reggina.[47]